C 194/82
HR
Službeni list Europske unije
12.5.2022.
1.3.
EGSO naglašava da ograničenja za vozni park pružaju vrlo snažan i učinkovit poticaj za tehnološke promjene u industriji.
U skladu sa svojim prethodnim mišljenjem (2) EGSO ističe da se, pored svih prednosti, pristup „ispušne cijevi” mora nadopuniti drugim instrumentima politike.
Paketom mjera „Spremni za 55 %” mora se osigurati pristup koji se temelji na životnom ciklusu i izbjeći elektrifikacija cestovnog prometa koja će voditi prebacivanju emisija na početak vrijednosnog lanca. 1.4.
EGSO ponovno snažno naglašava da individualna mobilnost mora ostati dostupna i cjenovno pristupačna svima, a posebno ljudima koji putuju na posao, a nemaju pristup kvalitetnom javnom prijevozu ili drugim rješenjima u pogledu mobilnosti (3). 1.5.
Automobilski sektor od strateške je važnosti za europsko gospodarstvo.
U proizvodnji automobila (sastavljanje i dobavljači) zaposleno je 2,6 milijuna radnika, uz 900 000 radnih mjesta u opskrbnim industrijama, što zajedno predstavlja 11,6 % radnih mjesta u proizvodnji u EU-u. 1.6.
S obzirom na dramatično ubrzavanje tempa dekarbonizacije koje će paket za ostvarivanje cilja od 55 % iziskivati uglavnom u automobilskoj industriji, bit će potrebni dodatni resursi – primjerice, iz proširenog Fonda za pravednu tranziciju (FPT), kako bi se pronašlo rješenje za socijalne posljedice mjera za smanjenje emisija u regijama koje ovise o lancu opskrbe u automobilskom sektoru. 1.7.
EGSO ponavlja svoj zahtjev za preispitivanje kako bi se utvrdilo trenutačno stanje u pogledu kvalifikacija, (novog) osposobljavanja i obrazovanja zaposlenika te provela analiza na temelju najnovijih podataka o tome u kojim je područjima nužno poduzeti (dodatne) mjere za daljnji razvoj vještina i kvalifikacija zaposlenika za potrebe strukturne tranzicije u automobilskoj industriji (4).
EGSO ponovno ističe da bi te aspekte trebalo uključiti u predložene odredbe o upravljanju i praćenju. 1.8.
EGSO izražava zabrinutost da će bez uspostavljene infrastrukture za punjenje koja je potrebna kako bi se poduprla tranzicija, biti teško ostvariti ciljeve smanjenja emisija.
Infrastrukturu za punjenje treba uvesti ondje gdje ljudi žive, rade i obavljaju svoje svakodnevne aktivnosti. 1.9.
Obnovljiva i niskougljična goriva te e-goriva možda imaju ulogu u dekarbonizaciji cestovnog prometa, posebno kad je riječ o postojećoj floti i dijelovima koji se teško mogu elektrificirati, ali moraju se primjenjivati strogi standardi održivosti.
2.
Kontekst prijedloga 2.1.
U Komunikaciji o europskom zelenom planu (5) pokrenuta je nova strategija rasta za EU kojom se EU nastoji preobraziti u pravedno i prosperitetno društvo s modernim, resursno učinkovitim i konkurentnim gospodarstvom.
Njome se ponovo potvrđuju ambicije Komisije o povećanju klimatskih ciljeva, čime bi Europa do 2050. postala prvi klimatski neutralan kontinent. 2.2.
Taj je cilj utvrđen u Komunikaciji „Čist planet za sve – Europska strateška dugoročna vizija za prosperitetno, moderno, konkurentno i klimatski neutralno gospodarstvo” (6). 2.3.
Na temelju sveobuhvatne procjene rizika u Komunikaciji Komisije o Povećanju klimatskih ambicija Europe za 2030 (7).
predlaže se povećanje ambicija EU-a i sveobuhvatan plan za povećanje obvezujućeg cilja Europske unije za 2030.
u pogledu smanjenja neto emisija na najmanje 55 %, na odgovoran način.
Cilj za 2030.
u skladu je s ciljem Pariškog sporazuma da se povećanje globalne temperature zadrži na razini koja je znatno niža od 2 oC te da se ulože napori da se povećanje temperature zadrži na 1,5 oC.
Europsko vijeće podržalo je novi obvezujući cilj EU-a za 2030.
na svojem sastanku održanom u prosincu 2020 (8).
Kako bi se ostvarila ta povećana razina ambicija za 2030., Komisija je preispitala postojeće zakonodavstvo u području klime i energije u skladu s kojim se očekuje da se smanje emisije stakleničkih plinova za samo 40 % do 2030. i za 60 % do 2050.
(2) (3) (4) (5) (6) (7) (8)
SL C 227, 28.6.2018., str. 52.
Mišljenje EGSO-a „Strategija EU-a za mobilnost i industrijski lanci vrijednosti EU-a: pristup automobilskim ekosustavima” (samoinicijativno mišljenje), točka 1.3, SL C 105, 4.3.2022., str. 26.
SL C 227, 28.6.2018., str. 52., točke 1.6 i 4.13.
COM(2019) 640 final.
COM(2018) 773 final.
COM(2020) 562 final.
Zaključci Europskog vijeća od 10. i 11. prosinca 2020.
EUCO 22/20 CO EUR 17 CONCL 8.